als_Latn dik_Latn sag_Latn
Kate Mara
Mund të themi se aktorja e re ka pasur një nga kapjet më interesante të flokëve në tapetin e kuq. Duken gati sikur po bien nga karfica e madhe, duke krijuar një look natyral, por edhe shumë romantik. Perfekte për mbrëmjet e maturës për moshat e reja apo për nuset që duan të jenë sa më të freskëta në ditën e tyre speciale.
Rooney Mara
Duket sikur ka ardhur nga një epokë tjetër me këtë pamje dhe fustanin Givenchy. Edhe grimi të kujton pak vitet ‘40. Buzë të ndezura dhe shumë pak grim në sy. Ky lloj grimi duket shumë mirë në fytyrat me një lëkurë po aq të pastër dhe të bardhë sa të Rooney-t.
Angelina Jolie
Nuk ka përse të rrish “si e ngrirë” vetëm sepse ndodh të të ftojnë në ceremoninë më të rëndësishme të Hollivudit! Nga look-u “old glamour” në “Golden Globes”, Angelina vjen me një pamje më të relaksuar në “Oskar”. Ne i dashurojmë flokët e saj: të lira, por sërish me hijeshi.
Berenice Bejo
Aktorja e filmit “The Artist” sjell një look mesjetar me gërshetat në flokët e saj. Një sugjerim për shpirtrat “e vjetër”, që dashurojnë atë epokë dhe kanë shpirt romantik.
Emma Stone
Një grim interesant tek Emma Stone! Peneli ka një zgjatim drejt tëmthave. Nëse doni të krijoni idenë e syve të mëdhenj e të tërhequr, provoni këtë lloj grimi. Flokët e Emma-s janë të mbledhura kujdesshëm, perfekte për ceremoni të tilla si “Oskari”.
Jennifer Lopez
Jennifer Lopez i la gojëhapur të gjithë me format e saj të përkryera nën fustanin e Zuhair Murad-it, por edhe grimi i freskët apo topuzi në majë të kokës ndihmonte në imazhin e një gruaje pa moshë. Dyzet e dy vjeçarja dukej po aq e freskët sa një 20-vjeçare. Përqendrimi i grimierit ishte tek lëkura perfekte dhe sytë.
Jessica Chastain
E dashurojmë këtë kapje “gjysmë” të Jessica-s! Një model shumë i thjeshtë flokësh, por që ka rezultuar i suksesshëm, përderisa ajo është komentuar si ndër një nga aktoret me pamjen më të mirë në tapetin e kuq.
Octavia Spencer
Fituesja e çmimit “Oskar” si aktorja më e mirë në një rol dytësor, Octavia i kishte të gjitha arsyet për të shkëlqyer. Na pëlqen topuzi i saj në pjesën e poshtme të kokës, një model shumë klasik dhe femëror.
Michelle Williams
Ka shkëlqyer në tapetin e kuq me fustanin e saj Louis Vuitton, por Michelle Williams-i vendosi të rrezikojë me sukses edhe me grimin. Na pëlqen buzëkuqi i saj pink, përzier me ngjyrën korale, kombinuar me shumë pak, pothuajse fare make-up në sy.
Viola Davis
Ngjyra jeshile është perfekte për brunet apo lëkurat ezmere. Ne nuk preferojmë që të kombinojmë tonin e syve me veshjen, por grimieri i Violës, është kujdesur që të mos teprohet.
knc_Latn als_Latn swh_Latn als_Latn zho_Hans als_Latn tuk_Latn als_Latn zho_Hans als_Latn zho_Hans als_Latn zho_Hans als_Latn zho_Hans als_Latn zho_Hans als_Latn srd_Latn als_Latn